Vær velkommen, Herrens år
Grundtvig skrev både en version til det kirkelige nytår (advent), og en til det verdslige nytår.

Adventssalmen
Vær velkommen, Herrens år, 
og velkommen herhid! 
Julenat, da Vorherre blev fød, 
da tændte sig lyset i mørkets skød. 
Velkommen, nytår, velkommen her!   

Vær velkommen, Herrens år, 
og velkommen herhid! 
Påskemorgen, da Herren opstod, 
da livstræet fæsted i graven rod. 
Velkommen, nytår, velkommen her!   

Vær velkommen, Herrens år, 
og velkommen herhid! 
Pinsedag, da Guds Ånd kom herned, 
da nedsteg Guds kraft til vor skrøbelighed. 
Velkommen, nytår, velkommen her!   

Vær velkommen, Herrens år, 
og velkommen herhid! 
Herrens år med vor Guds velbehag 
nu bringer os glæde hver Herrens dag. 
Velkommen, nytår, velkommen her!

Nytårssalmen
Vær velkommen, Herrens år, 
og velkommen herhid! 
Sandheds Gud, lad dit hellige ord 
oplive, oplyse det høje Nord! 
Velkommen, nytår, velkommen her!  

Vær velkommen, Herrens år, 
og velkommen herhid! 
Nådens Gud, lad dit solskin i vår 
os skænke på marken et gyldent år! 
Velkommen, nytår, velkommen her!  

Vær velkommen, Herrens år, 
og velkommen herhid! 
Fredens Gud! den livsalige fred 
du skænke vort land til at blomstres ved! 
Velkommen, nytår, velkommen her!  

Vær velkommen, Herrens år, 
og velkommen herhid! 
Fader Gud! os til glæde og gavn 
nytåret henskride i Jesu navn! 
Velkommen, nytår, velkommen her!

Salmer
Vintersange
N.F.S. Grundtvig forfatter
A.P. Berggreen komponist